Kaudella 2012 tallissa kilpailivat saksalainen Timo Glock ja ranskalainen Charles Pic. Tallin uusi MR01-auto julkaistiin Englannin, Silverstonessa juuri ennen kauden avauskilpailua. Marussia ei ehtinyt uudella autolla ajaa talvitesteissä lainkaan, vaan talli ajoi testeissä viime vuoden autollaan. Belgian osakilpailun vapaissa harjoituksissa Pic oli nopein Glockin ollessa kuudes. Tulos oli tallin kaikkien aikojen paras, vaikkakin vain kymmenen kuljettajaa osallistui harjoituksiin. Singaporessa Glock sijoittui kilpailussa kahdenneksitoista, mikä oli tallin paras kilpailusijoitus. Marussia sijoittui 11. valmistajien maailmanmestaruustaulukossa.